Vyhodnotenie pripomienkového konania ku Koncepcii štátnej politiky vo vzťahu k deťom a mládeži do roku 2007 po zasadnutí Rady vlády SR pre deti a mládež dňa 23. 10. 2001 
.

P. č.	rezorty SR	Pripomienky	Stanovisko	
1.	Ministerstvo zdravotníctva SR	v časti „Zdravie celej spoločnosti“ na str. 30, v ktorom je definovaná súčasná úroveň poskytovania preventívnej a liečebnej starostlivosti praktickými lekármi pre deti a dorast v SR a základné princípy štátnej politiky rezortu zdravotníctva vo vzťahu k deťom a mládeži vyplynuli pre MZ SR úlohy uvedene v „Spôsoboch plnenia štátnej politiky“ na str. 33. k definovaným úlohám sme v rámci pripomienkového konania vyslovili písomné námietky, ktoré sú uvedené v prílohe „Vyhodnotenie medzirezortného pripomienkového konania ...“ a boli akceptované, avšak v predkladanom materiály nie sú zapracované.	Pripomienka akceptovaná a zapracovaná	
2.		v kapitole Životný štýl – Spôsoby plnenia štátnej politiky žiadam vypustiť bod 1. zarážkou (str.33)	Pripomienka akceptovaná	
3.		legislatívne zabezpečiť vykonávanie komplexnej zdravotnej starostlivosti o deti a mládež – gestor MZ SR, odôvodnenie: vykonávanie komplexnej starostlivosti o deti a dorast v oblasti prevencie a liečby v plnom rozsahu upravuje zákon NR SR č. 98/1995 Z. z. o Liečebnom poriadku v znení neskorších predpisov	Pripomienka akceptovaná	
4.		v tej istej kapitole na str. 33 žiadam vypustiť bod pod zarážkou 5. Obnoviť činnosť pediatrov na materských, základných a stredných školách, odôvodnenie: podľa zákona NR SR č. 277/1994 Z. z. o zdravotnej starostlivosti v znení neskorších predpisov má každá osoba právo na slobodnú voľbu lekára. Zákonný zástupca má právo vybrať si praktického lekára pre svoje dieťa, s ktorým uzavrie dohodu o poskytovaní zdravotnej starostlivosti. Príslušný praktický lekár pre deti a dorast poskytuje preventívnu starostlivosť podľa zákona č. 98/1995 Z. z. o Liečebnom poriadku v znení neskorších predpisov, v ktorom je ustanovený počet preventívnych vyšetrení podľa jednotlivých vekových kategórií. V rámci preventívnej zdravotnej starostlivosti praktický lekár pre deti a dorast odporúča úpravu režimu doma a v predškolskom alebo školskom zariadení, ktoré dieťa navštevuje a usmerňuje zdravý spôsob života detí. Uvedený zákon zaväzuje praktického lekára pre deti a dorast sledovať hygienu prostredia vo všetkých zariadeniach pre deti a mládež, vrátane detských stravovacích zariadení, ktoré sa nachádzajú v jeho spádovom obvode.	Pripomienka akceptovaná	
5.		v tej istej kapitole str. 33 žiadame vypustiť bod pod 2. zarážkou: Kontrolovať výskyt a priebeh infekčných ochorení a zabezpečiť hromadné očkovanie detí, odôvodnenie: Výskyt a priebeh infekčných ochorení sleduje praktický lekár pre deti a dorast, ktorý podáva hlásenie o výskyte infekčných ochorení príslušnému štátnemu zdravotnému ústavu. Vykonávanie očkovania detí a dorastu v SR je upravené zákonom č. 272/1994 Z. z. o ochranu zdravia ľudí v znení neskorších predpisov.	Pripomienka akceptovaná	
6.		z uvedených dôvodov žiadame tieto úlohy v predkladanom materiály vypustiť a nahradiť ich úlohami definovanými v bode 54 prílohy materiálu „Vyhodnotenie medzirezortného pripomienkového konania...“ v nasledovnom znení:
- rozšíriť rozsah vzdelávania zdravotníckych pracovníkov poskytujúcich primárnu ambulantnú starostlivosť pre deti a dorast v sociálnej problematike prostredníctvom Slovenskej postgraduálnej akadémie medicíny, pracovných seminárov a odborných konferencií s cieľom zvýšenia kvality poskytovania zdravotnej starostlivosti deťom a dorastu 	Pripomienka akceptovaná	
7.		- zabezpečiť pravidelné návštevy praktických lekárov pre deti a dorast a dorastových lekárov v predškolských a školských zariadeniach v príslušnom regióne, sledovať hygienu prostredia, hygienu školského režimu a pravidelnej kontroly stravovacích zariadení	Pripomienka akceptovaná	
8.		- prostredníctvom existujúcej siete agentúr domácej ošetrovateľskej starostlivosti rozšíriť primárnu zdravotnú starostlivosť o deti a dorast v domácom prostredí, kvalitatívne tým zlepšiť poskytovanie zdravotnej starostlivosti pre deti a dorast a umožniť tým včasné zachytenie detí týraných, zneužívaných a zanedbávaných	Pripomienka akceptovaná	
9.	Ministerstvo obrany SR	aktualizácia textu piateho posledného odseku koncepcie na str. 23 v znení:
„Postupným znižovaním počtov vojakov základnej vojenskej služby podľa dokumentu Ozbrojené sily Slovenskej republiky – model 2010 sa problém znevýhodňovania odvedencov na trhu práce do roku 2006 ešte viac prehĺbi. Po roku 2006 sa už branci nebudú povolávať na výkon základnej vojenskej služby, armáda bude plne profesionálna a problém znevýhodňovania mladej mužskej populácie sa z toho dôvodu stane neaktuálny.“ 	Pripomienka akceptovaná	
10.	Ministerstvo práce, sociálnych veci a rodiny SR	str. 3 žiadame ods. začínajúci vetou „Cieľom Koncepcie je vytváranie optimálnych podmienok...“ preformulovať, pretože predmetná „koncepcia ako taká nemôže vytvárať (nie je právnou normou) optimálne podmienky na kvalitnú výchovno-vzdelávaciu a odborno-profesijnú prípravu detí a mládeže...“	Pripomienka akceptovaná	
11.		žiadame vypustiť z textu pojem „optimálny“ vzhľadom k tomu, že tento pojem nie je možné pre účely zákona jasne a zreteľne formulovať	Pripomienka akceptovaná	
12.		str. 13 bod 5 z textu prvej vety žiadame vypustiť slovo „budúcich“, pretože v podmienkach SR sa deti dňom narodenia stávajú štátnymi občanmi SR	Pripomienka akceptovaná	
13.		str. 14 žiadame ods. 2 a odrážku 4 upraviť tak, aby to bolo v súlade s predchádzajúcim stanoviskom	Pripomienka akceptovaná	
14.		str. 15 odrážku 1 žiadame taktiež zosúladiť s predchádzajúcim stanoviskom	Pripomienka akceptovaná	
15.		str. 16 z odrážky 4 žiadame vypustiť z gestorstva MPSVaR SR, pretože táto úloha nie je v pôsobnosti ministerstva	Pripomienka akceptovaná	
16.		str. 16 odrážku 6 žiadame z materiálu vypustiť, pretože ide o duplicitu (viď zákon o sociálnej pomoci, koncepcie...)	Pripomienka akceptovaná	
17.		str. 17 odrážku 3 žiadame z gestorstva vypustiť MPSVaR SR. Zodpovedným za rekondifikáciu rodinného práva je MS SR 	Pripomienka akceptovaná	
18.		ďalej žiadame zabezpečiť zosúladenie predmetnej koncepcie (i keď ešte nebola schválená) so „školským zákonom“, pretože napr. požiadavka z koncepcie, ktorá je uvedená na str. 19 v časti „Spôsoby plnenia cieľov štátnej politiky“ nie je do školského zákona implementovaná 	Otázka bude riešená formou prípravy akčných plánov na jednotlivé roky realizácie koncepcie	
19.	Ministerstvo výstavby a regionálneho rozvoja SR	na str. 16 v kapitole Spôsoby plnenia cieľov štátnej politiky ods. 2 upraviť text nasledovne:
V rámci ekonomických možností ďalej vytvárať podmienky pre budovanie nájomných domov pre mladé rodiny.
Gestor: MVaRR SR, MF SR, MV SR, MPSVaR SR	Pripomienka akceptovaná